open-index/open-wikipedia-markdown huggingface dataset:
Aiolis

**Aiolis** (, myös *Aiolia*, , ) oli antiikin kreikkalainen alue Vähän-Aasian luoteisrannikolla nykyisen Turkin alueella. Siihen kuului myös muun muassa Lesboksen saari rannikon edustalla. Aluetta asuttivat aiolialaiset.

## Maantiede

Aioliin alue käsitti Vähän-Aasian rannikon Adramyttioninlahden ja Kymenlahden ympäristössä, sekä rannikon edustalla olleet saaret, joista suurin ja merkittävin on Lesbos. Kreikkalaisten asuttama alue ulottui rannikolta noin 16–20 kilometriä sisämaahan. Aioliin eteläpuolella rannikolla sijaitsi Joonia. Joonian ja Aioliin rajana toimi Hermos-joki, jonka varrella Fokaia oli jo Joonian aluetta. Pohjoisessa Aiolis ulottui Lektonin niemelle Adramyttioninlahden suun pohjoispuolelle. Aioliin pohjoispuolella sijaitsi Troas ja itäpuolella Myysia ja Lyydia. Strabon luki Aioliin alueen osaksi Myysiaa laajasti käsitettynä.

Herodotos kuvasi Aioliin Jooniaa hedelmällisemmäksi mutta ilmastoltaan huonommaksi.

### Polikset

Aioliin polikset eli kaupunkivaltiot olivat:

* Adramyttion
* Aigai
* Aigiroessa
* Antissa, Lesbos
* Arisba, Lesbos
* Atarneus
* Autokane
* Boione
* Elaia
* Eresos, Lesbos
* Gambrion
* Gryneion
* Halisarna
* Herakleia
* Iolla
* Karene
* Khalkis
* Killa
* Kisthene
* Kyllene
* Kyme
* Larissa
* Leukai
* Melanpagos
* Methymna, Lesbos
* Myrina
* Mytilene, Lesbos
* Nasos
* Neonteikhos
* Notion
* Palaigambrion
* Parthenion
* Perperene
* Pitane
* Pordoselene
* Pyrrha, Lesbos
* Temnos
* Tisna

### Muita kaupunkeja

Aioliin muita kaupunkeja tai asutuksia olivat muun muassa:

* Attea
* Koryfantis

## Historia

Aiolis sai nimensä kreikkalaisesta aiolialaisten heimosta, joka asutti alun perin muun muassa Thessaliaa ja Boiotiaa. Aiolialaiset perustivat siirtokuntia Lesbokselle ja tämän jälkeen Aioliin rannikolle 1000-luvulta eaa. lähtien. Aiolialaiset puhuivat aiolialaisia murteita.

Aioliin eteläosan 12 kaupunkia muodostivat *Aioliin liiton* eli kahdentoista kaupungin liiton (*[[dodekapolis]]*). Liiton tärkein kaupunki oli Kyme ja sen uskonnollisena keskuksena toimi Gryneionissa sijainnut Apollonille omistettu temppeli.

Aioliin kaupunkeihin kuului alun perin myös Smyrna, joka päätyi myöhemmin joonialaisten valtaan.

## Lähteet

## Aiheesta muualla
Ensisilmäyksellä (3. tuotantokausi)

Carter Baysin ja Craig Thomasin luoman yhdysvaltalaisen *[[Ensisilmäyksellä]]* -tilannekomediasarjan kolmas tuotantokausi käynnistyi Yhdysvalloissa CBS-televisiokanavalla 24. syyskuuta 2007. Tuotantokausi sisältää 20 jaksoa, ja sen päätösjakso esitettiin CBS:llä 19. toukokuuta 2008. Sarjan kaudella vierailee muun muassa Britney Spears, Enrique Iglesias ja Heidi Klum.

## Rooleissa
*Pääartikkeli:* Luettelo televisiosarjan Ensisilmäyksellä hahmoista

### Päähenkilöt

### Sivurooleissa

## Jaksot
*Pääartikkeli:* Luettelo televisiosarjan Ensisilmäyksellä jaksoista

## Lähteet
Ensisilmäyksellä (5. tuotantokausi)

Carter Baysin ja Craig Thomasin luoman yhdysvaltalaisen *[[Ensisilmäyksellä]]* -tilannekomediasarjan viides tuotantokausi käynnistyi Yhdysvalloissa CBS-televisiokanavalla 21. syyskuuta 2009. Tuotantokausi sisältää 24 jaksoa, ja sen päätösjakso esitettiin CBS:llä 24. toukokuuta 2010. Kaudella vierailee muun muassa Jennifer Lopez ja Rachel Bilson.

### Päähenkilöt

### Sivurooleissa

## Jaksot
*Pääartikkeli:* Luettelo televisiosarjan Ensisilmäyksellä jaksoista

## Lähteet
Megaris

**Megaris** (, joskus ) oli antiikin Kreikan maakunta. Se käsitti alueen Saroninlahden pohjoisrannalla Korinthian ja Attikan välissä. Megariin keskus oli Megaran kaupunki, johon myös sen nimi viittaa.

Nykyisin samasta alueesta käytetään usein nykykreikkalaista nimimuotoa *Megarída* (Μεγαρίδα). Se kuuluu Länsi-Attikaan, mutta ei enää nykyisin muodosta mitään omaa hallinnollista aluettaan.

## Maantiede ja historia

Megariin luoteispuolella sijaitsi Korinthian eli antiikin aikainen Korintin kaupunkivaltion hallussa ollut alue ja itäpuolella Attika eli Ateenan kaupunkivaltion hallussa ollut alue. Megariiseen kuului osa koillisesta Korintin kannaksesta eli Isthmoksesta, joka yhdistää Manner-Kreikan Peloponnesoksen niemimaahan. Kannaksen kapein kohta oli kuitenkin Korinthiaa. Pohjoispuolisesta Boiotiasta Megariin alueen erotti Kithairon-vuori (nyk. Kithairónas), itäpuolisesta Attikasta puolestaan Kerata-nimellä tunnetut kukkulat ja rajana toiminut Iapis-joki. Megariin leveys itä-länsisuunnassa oli noin 21 kilometriä ja pinta-ala noin 360 neliökilometriä.

Megariin alue oli vuoristoista, ja sen keskiosia hallitsi Geraneia-vuori (nyk. Geráneia). Alueella on vain vähän tasankomaata, ja merkittävin tasanko oli Megaran kaupungin ympärillä. Se tunnettiin nimillä Valkoinen tasanko (*Leukon pedion*, ) ja Kimolia ().

Megariin polikset eli kaupunkivaltiot antiikin aikana olivat Aigosthena, Megara ja Pagai (Pegai). Megaran satama oli sen alaisuuteen kuulunut Nisaia. Alueen muiksi kaupungeiksi tai asutuksiksi mainitaan Falykon, Fibalis, Panormos, Polikhne, Rhus ja Tripodiskos. Megariin alueeseen kuului aiemmin muun muassa Krommyon, mutta myöhemmin Korintti valtasi sen. Myös Salamiin saari Saroninlahdessa kuului alun perin Megaralle ja Megariin alueseen, mutta 500-luvulla eaa. se päätyi Ateenan vallan alle, mistä lähtien se on ollut Attikaa.

Kreikan itsenäistymisen jälkeen vuodesta 1833 lähtien Megaris (Megarída) oli yksi sittemmin lakkautetuista Kreikan provinsseista. Siihen kuului nykyisten Asprópyrgoksen, Elefsínan, Mándra-Eidyllían ja Mégaran kuntien alue.

## Lähteet
Tetrapolis

**Tetrapolis** (, ”Neljä kaupunkia”) oli antiikin Kreikassa nimitys neljän kaupungin tai poliksen eli kaupunkivaltion liitolle. Tunnetuimmat tetrapoliit olivat:

* Attikan tetrapolis itäisessä Attikassa: Marathon, Oinoe, Probalinthos ja Trikorythos.
* Doriin tetrapolis: Akyfas eli Pindos, Boion, Erineos ja Kytinion.
* Kefallenian tetrapolis: Krane, Pale, Pronnoi ja Same.
* Keoksen tetrapolis: Iulis, Karthaia, Koressia ja Poieessa.
* Kibyran tetrapolis Lyykiassa: Kibyra, Balbura, Bubon ja Oinoanda.

## Lähteet
Ozolian Lokris

**Ozolian Lokris** (*Ozolialainen/Ozolinen Lokris*, *Ozolia*; ) eli **Läntinen Lokris** oli antiikin Kreikan maakunta. Se käsitti kahteen osaan jakautuneen Lokriin läntisen osan Korintinlahden pohjoisrannalla.

## Maantiede

Ozolian Lokris käsitti Korintinlahden pohjoisrannikolla alueen, joka rajautui pohjoisessa Doriiseen ja Aitoliaan, lännessä Aitoliaan ja idässä Fokiiseen. Lännessä Ozolian Lokriin alue ulottui Antirrhionin niemelle eli Korintinlahden suulle ja idässä lähelle fokislaista Krisan rannikkokaupunkia. Krisanlahden länsiranta oli Lokriin aluetta.

Ozolian Lokriin alue on vuoristoista ja karua. Suuri osa alueesta on Fokiissa sijainneen Parnassos-vuoren ja Aitolian alueella sijainneen Koraks-vuoren rinnettä. Alueella sijaitsi Ozolian Lokriin merkittävin joki oli Hylaithos (nyk. Mórnos), joka laski Korintinlahteen alueen tärkeimmän sataman Naupaktoksen lähellä. Ozolian Lokriin tärkein kaupunki oli Amfissa.

### Polikset

Ozolian Lokriin polikset eli kaupunkivaltiot olivat:

* Alpa
* Amfissa
* Hyaia
* Hypnia
* Issioi
* Khaleion
* Messapioi
* (Molykreion)
* Myania
* Naupaktos
* Oiantheia (Oianthe)
* Tolofon
* Tritea

### Muut kaupungit

Ozolian Lokriin muiksi kaupungeiksi tai asutuksiksi mainitaan muun muassa Eupalion, Hessos, Krokyleion, Oineon, Olpai, Poteidania, Teikhion ja Tolofon.

## Historia

Läntistä Lokrista asutti lokrien heimo *(Lokroi) Ozolai* (). Myös nimitystä ”läntiset lokrit” () käytettiin. Nimen Ozolia alkuperä on epäselvä, ja sille ehdotettiin antiikin aikana useita etymologioita. Jotkut johtivat sen verbistä *ozein* (), ”haista”, mikä kytkettiin Tafiassos-vuoren juurella olleesta lähteestä nousseeseen lemuun. Kreikkalaisessa mytologiassa tämä haju selitettiin sillä, että kentauri Nessos oli haudattu paikalle, ja haju tuli tämän mätänevästä ruumiista. Toinen selitys oli kasvien tuoksu. Muita selityksiä nimelle olivat asukkaiden muinoin asuina käyttämät nahat tai alueella kasvatettujen viiniköynnösten oksat.

Kreikkalaisessa perinteessä Ozolian Lokriin kaupunkeja pidettiin idempää Opuntian Lokriista tulleiden asukkaiden siirtokuntina. Historiallisena aikana Ozolian Lokris mainitaan ensimmäisen kerran vasta peloponnesolaissodan yhteydessä 400-luvun eaa. jälkimmäisellä puoliskolla. Thukydides mainitsee tuolloin asukkaat Aitolian ja Akarnanian asukkaiden tavoin puolibarbaarisena kansana. Näitä kansoja yhdisti Thukydideen mukaan myös niiden käyttämä asevarustus sekä taistelutapa.

Vuonna 426 eaa. lokrislaiset olivat liitossa Ateenan kanssa ja avustivat Demosthenestä hyökkäyksessä Aitoliaan, mutta tämän kärsittyä tappion lokrislaiset antautuivat ilman vastustusta Eurylokhoksen johtamille spartalaisille. Myöhempinä aikoina Ozolian Lokris kuului Aitolian liittoon.

## Lähteet
Ensisilmäyksellä (6. tuotantokausi)

Carter Baysin ja Craig Thomasin luoman yhdysvaltalaisen *[[Ensisilmäyksellä]]* -tilannekomediasarjan kuudes tuotantokausi käynnistyi Yhdysvalloissa CBS-televisiokanavalla 20. syyskuuta 2010. Tuotantokausi sisältää 24 jaksoa, ja sen päätösjakso esitettiin CBS:llä 16. toukokuuta 2011. Kaudella vierailee Rachel Bilson ja Katy Perry.

## Rooleissa
*Pääartikkeli:* Luettelo televisiosarjan Ensisilmäyksellä hahmoista

### Päähenkilöt

### Sivurooleissa

## Jaksot
*Pääartikkeli:* Luettelo televisiosarjan Ensisilmäyksellä jaksoista

## Lähteet
Bjørn Rasmussen

**Bjørn Vilhelm Ravn Rasmussen** (19. toukokuuta 1885 – 24. syyskuuta 1962) oli tanskalainen jalkapalloilija ja olympiamitalisti. Hän oli mukana vuoden 1908 kesäolympialaisissa Lontoossa hopeaa voittaneessa Tanskan jalkapallomaajoukkueessa. 

## Lähteet
Insinööritalo

**Insinööritalo** on Alvar Aallon suunnittelema kuusikerroksinen asuinrakennus Helsingin Punavuoressa, osoitteessa Ratakatu 9. Insinööritalo rakennettiin toimistotaloksi vuosina 1950–1951 ja muutettiin asuintaloksi vuonna 2022. 

Punatiilinen rakennus nauhaikkunoineen poikkeaa voimakkaasti alueen jugendtaloista. Talo sai nimensä rakennuttajansa Suomalaisten Teknikkojen Seuran mukaan. Aallon arkkitehtitoimisto toimi rakennuksessa ennen kuin sen oma talo Munkkiniemessä valmistui. Suomalaisten Teknikkojen Seura myi talon vuonna 1968.

Talossa ovat toimineet muun muassa Intimiteatteri, vuosina 1959–1968 Tesvision televisiostudio ja 2000-luvulla Mielenterveyden keskusliitto. Tesvision studion siirryttyä Yleisradiolle siellä nauhoitettiin muun muassa The Jimi Hendrix Experiencen playback-esiintyminen vuonna 1967. Maanalaisissa tiloissa oli alkujaan Suomalaisten Teknikkojen Seuran bankettitila, sen jälkeen elokuvateatteri ja ravintola. Vuonna 1997 tuhopolttaja sytytti talossa toimineen ravintola Pikku Pietarin, ja samalla vaurioitui yläkerroksien toimistoja. Nykyisin talon kellarikerroksissa on vuokrattava saunatila sekä yökerho.

Rakennus on suojeltu. Vuonna 2016 sen omistaja totesi, että toimistotiloilla ei ole kysyntää tällä alueella, ja halusi muuttaa talon hotelliksi, mutta kaupunkisuunnitteluvirasto hylkäsi hakemuksen. Vuonna 2019 Helsingin kaupunkiympäristölautakunta alkoi käsitellä suunnitelmaa, jolla osa toimitiloista muutettaisiin asunnoiksi.

Vuonna 2022 asuntotuoteyhtiö Newil & Bau muutti Insinööritalon toimistotilat asunnoiksi. Niin julkisivu kuin sisääntuloaula ennallistettiin talon historiaa ja Alvar Aallon suunnittelua kunnioittaen. Entisten toimistojen tilalle rakennettiin 18 arvoasuntoa, jotka vaihtelevat 30 neliön yksiöstä 140 neliön kattohuoneistoon. Suurin asunto vie koko ylimmän kuudennen kerroksen, ja sinne pääsee suoraan hissillä. Asunnot varattiin loppuun kahdessa tunnissa.

## Lähteet

## Aiheesta muualla
Jan Kok

**Johan Adolf Frederik "Jan" Kok** (9. heinäkuuta 1889 – 2. joulukuuta 1958) oli alankomaalainen jalkapalloilija ja olympiamitalisti. Hän oli mukana vuoden 1908 kesäolympialaisissa Lontoossa pronssia voittaneessa Alankomaiden jalkapallomaajoukkueessa. 

## Lähteet
Frans de Bruijn Kops

**George François ”Frans” de Bruijn Kops** (28. lokakuuta 1886 – 22. marraskuuta 1979) oli alankomaalainen jalkapalloilija ja olympiamitalisti. Hän oli mukana vuoden 1908 kesäolympialaisissa Lontoossa pronssia voittaneessa Alankomaiden jalkapallomaajoukkueessa. 

## Lähteet
Bok de Korver

**Johannes Marius ”Bok” de Korver** (27. tammikuuta 1883 – 22. lokakuuta 1957) oli alankomaalainen jalkapalloilija ja olympiamitalisti. Hän oli mukana kesäolympialaisissa vuosina 1908 ja 1912 pronssia voittaneessa Alankomaiden jalkapallomaajoukkueessa. 

## Lähteet
Loudetia arundinacea

***Loudetia arundinacea*** on heinäkasvien (Poaceae) heimoon ja hiusheinien (*Loudetia*) sukuun kuuluva kasvilaji. Se on isokokoinen heinälaji, jonka varret voivat kasvaa kolmimetrisiksi. Joillakin alueilla laji kasvaa nopeasti maastopalon jälkeen valloittaen vapaan maa-alan.

*Loudetia arundinacea* -lajia tavataan yleensä kuivahkoilla ja vähäravinteisilla kasvupaikoilla, kuten savanneilla ja kallioisessa maastossa, mutta joskus myös soistuneilla alueilla. Laji on yleinen Saharan eteläpuoleisessa Afrikassa ja sitä tavataan koko sillä alueella Afrikan eteläisimpiä osia lukuun ottamatta. Savanneilla laji voi muodostaa laajoja yksilajisia kasvustoja ja sitä käytetäänkin savannien kasvillisuuden tyypittelyissä.

*Loudetia arundinacea* -lajin korsia käytetään laajalti olkina. Ugandassa lajin kukinnoista on valmistettu myös harjoja.

## Lähteet
* JSTOR Global Plants: ''Loudetia arundinacea'' 

## Aiheesta muualla
* GBIF: ''Loudetia arundinacea''
Temenos

**Temenos** voi viitata seuraaviin:

* temenos, pyhitetty maa-alue antiikin kreikkalaisessa uskonnossa
* Temenos, Argoksen kuningas kreikkalaisessa mytologiassa
* Témenos, Iraklionin kunnan kunnallisyksikkö ja entinen kunta Kreetalla
Vedän sut henkeen

**Vedän sut henkeen** on Antti Tuiskun single, joka julkaistiin 2. helmikuuta 2018. Antti on kirjoittanut kappaleen yhdessä Saara Törmän ja Jurekin kanssa.

Kappale nousi julkaisunsa jälkeen suoraan Suomen virallisen singlelistan ensimmäiselle sijalle.

## Lähteet
Petrof

**Petrof** on tšekkiläinen pianojen ja flyygelien valmistaja, joka on perustettu vuonna 1864. Petrof valmistaa pianoja myös merkeillä Weinbach, Rösler ja Scholze. Vuodesta 1864 alkaen Petrof on tuottanut yli 600&nbsp;000 soitinta, joita on viety yli 60 maahan.

## Historiaa
Petrof-pianoyritys syntyi, kun nuori tšekkimies Antonín Petrof palasi vuonna 1864 kotikaupunkiinsa Hradec Královéen Wienistä, jonne hän oli seitsemän vuotta aiemmin lähtenyt opiskelemaan flyygelinrakennusta. Hän perusti flyygeliverstaansa aluksi isänsä puusepänpajan yhteyteen, kunnes vuonna 1874 muutti toimintansa Brnoon. Pian Petrof alkoi valmistaa itse myös koskettimistoja ja pianokoneistoja sekä flyygelien lisäksi myös pystypianoja. Vuonna 1915 Antonín Petrof ja hänen vaimonsa Marie kuolivat, ja yrityksen ottivat haltuunsa kolme lasta. Jo ennen vuosisadan vaihdetta alkanut vientitoiminta laajeni vähitellen uusiin maihin: esimerkiksi vuonna 1928 Petrof ja Steinway & Sons perustivat yhteisyrityksen Lontooseen. 

Vuonna 1948 Petrofin perheyritys kansallistettiin, kun Tšekkoslovakia jäi Neuvostoliiton leiriin. 1950-luvulta 1980-luvulle yhtiön valmistamia erimerkkisiä pianoja (Petrof, Weinbach, Rösler ja Scholze) tuotiin tuhansittain myös Suomeen. Tuonti on jatkunut pienemmässä mittakaavassa myös 1990-luvulta alkaen.

## Lähteet

## Aiheesta muualla
Pattinki

**Pattinki** epävirallisena terminä tarkoittaa 50 × 100 mm sahatavaraa. Termi on ajalta jolloin sahatavaran mitat määriteltiin tuumajärjestelmässä. **Kakkosnelonen** on pattingin synonyymi, eli 2 × 4 tuumaa. Edelleenkin museoikäiset sahalaitokset käyttävät tuuma-asteikkoja ja sitä myötä vanhoja standardeja. Teollinen sahatavara toki tuotetaan Suomessa nykyään kaikki millimetrimitassa. Pikkupattingiksi kutsutaan tukin minimilatvaläpimitaltaan noin 11 cm olevasta pikkutukista sahattua 1,5 × 3 tuuman sahatavaraa joka vastaa 38 × 75 mm puutavaramittaa kohtuu tarkkaan. Pattinki on perinteisesti sahattu ns. ”pattinkipuusta”, eli pikkutukista, jossa latvaläpimitta juuri riittää kahteen pattinkiin.
Turvasana

__NOTOC__
**Turvasana** on Jenni Vartiaisen single, joka julkaistiin 18. tammikuuta 2017. Kappaleen on tuottanut Jurek.

Singlestä julkaistiin musiikkivideo 21. helmikuuta 2017 ja sen on ohjannut Joonas Kent.

## Listasijoitukset

## Lähteet
Tykkitie

**Tykkitie** on yleensä maastoon raivattu tie, jonka kantokykyä on lisätty kattamalla tien kansi ohuella hiekkakerroksella ja siihen asetelluilla keskenään tasamuotoisilla kivillä. Teiden tarkoitus on nimensä mukaisesti mahdollistaa tykkien ja/tai raskaiden pyörillä liikuteltavien laitteiden siirtäminen. Tyypillisiä tykkiteiden rakennuskohteita ovat muun muassa kiinteän ja siirrettävän rannikkotykistön linnakkeet ja it-patterialueet.

Tunnettuja tykkiteitä ovat Helsingin ulkopuolella ja Etelä-Suomen rannikolla sijaitsevat Rannikkotykistön linnakesaarten tykkitiet, jotka usein niiden vierille rakennettujen kapearaiteisten rautatiekiskojen ohella mahdollistivat raskaiden ammusten ja ampumatarvikkeiden juontamisen patterille. Samanlaisia lyhempiä tykkiteitä on havaittavissa Helsingin ilmatorjuntatykistöpattereita palvelleilla kehäalueilla.

Tykkitiet ovat säilyneet yllättävän hyväkuntoisina vuosien saatossa. Niihin voi tutustua muun muassa Isosaaren ja Örön linnakkeella, joihin tutustuminen on mahdollistunut vuodesta 2016.

## Aiheesta muualla
*
*
Richard Blumenthal

**Richard Blumenthal** (s. 13. helmikuuta 1946 Brooklyn, New York) on yhdysvaltalainen demokraattipoliitikko. Hän on toiminut vuodesta 2011 lähtien Connecticutin osavaltion senaattorina Yhdysvaltain senaatissa, jossa hänen nykyinen virkakautensa päättyy tammikuussa 2029.

Ennen politiikkaan lähtemistä Blumenthal opiskeli 1960-luvulla Harvardissa, Cambridgessa ja Yalessa. 

Yliopisto-opiskelunsa vuoksi Blumenthalille myönnettiin vuosina 1965–70 useita kertoja lykkäystä asepalveluksen suorittamisesta. Blumenthal liittyi armeijaan lopulta vasta vuonna 1970, jolloin hänet sijoitettiin Yhdysvaltain merijalkaväen reserviin, mikä käytännössä esti hänen lähettämisensä Vietnamin sotaan. Tästä huolimatta Blumenthal on antanut myöhemmällä urallaan useita kertoja ymmärtää palvelleensa Vietnamissa. Asia nousi esille yhdysvaltalaisessa mediassa Blumenthalin pyrkiessä Yhdysvaltain kongressiin vuonna 2010. Blumenthal vapautettiin reservistä vuonna 1976 kersanttina.

Blumenthal valittiin Connecticutin osavaltionkongressiin ensimmäisen kerran vuonna 1984. Blumenthal työskenteli Connecticutin kongressissa aina vuoteen 1990 asti, jolloin hänet nimitettiin Connecticutin osavaltion oikeusministeriksi (*attorney general*). Oikeusministerinä hän työskenteli aina vuoteen 2010 saakka, jolloin hän lähti ehdolle Yhdysvaltain kongressivaaleihin.

## Lähteet
Kuhalan kansakoulu

**Kuhalan kansakoulu** voi tarkoittaa seuraavia kansakouluja:

* Kuhalan kansakoulu (Forssa)
* Kuhalan kansakoulu (Viitasaari)
Alankomaat talviolympialaisissa 2018

**[[Alankomaat olympialaisissa|Alankomaat]]** osallistui Pyeongchangin talviolympialaisiin 2018. Maata edusti 34 urheilijaa, jotka kilpailivat neljässä urheilumuodossa: pikaluistelussa kaksikymmentä urheilijaa, kaukalopikaluistelussa kymmenen, lumilautailussa kolme ja skeletonissa yksi. Urheilijoista naisia oli 18 ja miehiä 16. Avajaisissa joukkueen lippua kantoi pikaluistelija Jan Smeekens ja päättäjäisissä pikaluistelija Ireen Wüst.

Alankomaat sijoittui kisojen mitalitilastossa viidenneksi kahdeksalla kulta-, kuudella hopea- ja kuudella pronssimitalilla. Se oli kisojen paras pikaluistelumaa. Mitaleistaan se sai 16 pikaluistelussa ja loput neljä kaukalopikaluistelussa.

## Mitalistit

*  – Kjeld Nuis – miesten 1 000 m pikaluistelu
*  – Kjeld Nuis – miesten 1 500 m pikaluistelu
*  – Sven Kramer – miesten 5 000 m pikaluistelu
*  – Jorien ter Mors – naisten 1 000 m pikaluistelu
*  – Ireen Wüst – naisten 1 500 m pikaluistelu
*  – Carlijn Achtereekte – naisten 3 000 m pikaluistelu
*  – Esmee Visser – naisten 5 000 m pikaluistelu
*  – Suzanne Schulting – naisten 1 000 m kaukalopikaluistelu
*  – Patrick Roest – miesten 1 500 m pikaluistelu
*  – Jorrit Bergsma – miesten 10 000 m pikaluistelu
*  – Ireen Wüst – naisten 3 000 m pikaluistelu
*  – Naisten joukkue – naisten joukkuetakaa-ajo, pikaluistelu
*  – Sjinkie Knegt – miesten 1 500 m kaukalopikaluistelu
*  – Yara van Kerkhof – naisten 500 m kaukalopikaluistelu
*  – Koen Verweij – miesten pikaluistelun yhteislähtö
*  – Marrit Leenstra – naisten 1 500 m pikaluistelu
*  – Antoinette de Jong – naisten 3 000 m pikaluistelu
*  – Irene Schouten – naisten pikaluistelun yhteislähtö
*  – Miesten joukkue – miesten joukkuetakaa-ajo, pikaluistelu
*  – Naisten joukkue – naisten 3 000 m viesti, kaukalopikaluistelu

## Lähteet
Preussin Kultarannikko

**Preussin Kultarannikko**, joka tunnettiin ensiksi nimeltä **Brandenburgin Kultarannikko**, oli siirtomaa, joka oli osa Kultarannikon aluetta. Brandenburgin siirtomaa oli olemassa vuodesta 1682 vuoteen 1721, jolloin kuningas Fredrik Vilhelm I myi sen 7&nbsp;200 dukaatista Alankomaiden tasavallalle. 

## Brandenburgin Kultarannikko
Toukokuussa 1682 vasta perustettu Brandenburgisch-Afrikanische Compagnie -kauppakomppania perusti pienen siirtomaan Länsi-Afrikkaan, käsittäen kaksi siirtokuntaa Kultarannikolla Guineanlahdella, nykyisen Ghanan Cape Three Pointsin ympärillä:

*Groß Friedrichsburg, tunnettu myös nimeltä Hollandia, nykyinen Pokesu (1682–1717), josta tuli pääkaupunki 
*Fort Dorothea, tunnettu myös nimeltä Accada, nykyinen Akwida (huhtikuu 1684 – 1687, 1698–1711, huhtikuu 1712 – 1717), jonka Alankomaat valloittivat

### Brandenburgin Kultarannikon kuvernöörit
* 1682–1683 Philipp Pietersen Blonck
* 1683–1684 Nathaniel Dillinger
* 1684–1686 Karl Konstantin von Schnitter
* 1686–1691 Johann Niemann
* 1691–1693 Johann Tenhoof
* 1693–1695 Jakob Tenhoof
* 1695–1697 Gijsbrecht van Hoogveldt
* 1697–1699 Jan van Laar
* 1699–1701 Jan de Visser

## Preussin Kultarannikko
15. tammikuuta 1701 pieni siirtomaa nimettiin Preussin Kultarannikoksi, yhdessä Preussin kuningaskunnan perustamisen kanssa, joka tapahtui virallisesti kolme päivää myöhemmin kun Fredrik I, Brandenburgin vaaliruhtinas ja Preussin suurherttua, kruunasi itsensä Preussin kuninkaaksi. 

### Preussin Kultarannikon kuvernöörit
* 1701–1704 Adriaan Grobbe
* 1704–1706 Johann Münz
* 1706–1709 Heinrich Lamy
* 1709–1710 Frans de Lange
* 1710–1716 Nicholas Dubois
* 1716–1717 Anton Günther van der Menden
* 1717–1724 Jan Conny

## Lähteet

## Aiheesta muualla
Korpikoto

**Korpikoto**	on Alvar Aallon suunnittelema metsastysmaja tai kesähuvila Koskion rannalla Pertunmaalla, Etelä-Savossa. 	Sen rakennutti Inkeroisten tehtaan johtaja Jörgen Schauman vuonna 1946. Nykyisin huvila on yksityiskäytössä.

## Lähteet

## Aiheesta muualla
*
Aerola

**Aerola** on osa Veromiehen kaupunginosaa Vantaalla. Se on saanut nimensä Finnairin edeltäjästä, Aero Oy:stä. Alvar Aalto suunnitteli Aeron työsuhdeasunnoiksi rivitaloja, jotka valmistuivat Veromiehen Pyhtäänkorventielle vuosina 1953–1955. Alue kuuluu nykyisin Aviapoliksen suuralueeseen. Rivitalojen 20 asuntoa muodostavat kaksi kaksikerroksista rakennusta. Niiden välissä sijaitsee sauna-pesutuparakennus, jossa on myös lämpökeskus.

Rivitalot kuuluivat 2010-luvulla VVO:lle, joka myi ne vuonna 2016 rakennusyhtiölle. Samaan aikaan se rakennutti Aerolan rivitalojen ympärille asuinkerrostaloja, joiden ympäriltä purettiin viisi 1970-luvulla valmistunutta elementtikerrostaloa.

## Lähteet
Alppihiihto talviolympialaisissa 2018 – naisten syöksylasku

Alppihiihdon naisten syöksylaskun kilpailu talviolympialaisissa 2018 järjestettiin 21. helmikuuta 2018 Jeongseon Alpine Centressä, Gangwonissa, Etelä-Koreassa.

## Mitalistit

## Tulokset
Kilpailu järjestettiin kello 11.00.

}||9|| align="left" |Lara Gut|| align="left" | || || 
|-
|||11|| align="left" |Stephanie Venier|| align="left" | || || 
|-
|||16|| align="left" |Nadia Fanchini|| align="left" | || || 
|-
|||18|| align="left" |Federica Brignone|| align="left" | || || 
|-
|||20|| align="left" |Jasmine Flury|| align="left" | || || 
|-
|||21|| align="left" |Nicol Delago|| align="left" | || || 
|-
|||31|| align="left" |Petra Vlhová|| align="left" |  || || 
|-
|||33|| align="left" |Candace Crawford|| align="left" | || || 
|}

## Lähteet
Yhdistetyn Continental Cup

**Yhdistetyn Continental Cup** on kansainvälisen hiihtoliitto FIS:n järjestämä yhdistetyn toiseksi korkein sarjamuotoinen kilpailu, joka järjestettiin ensimmäisen kerran kaudella 2008–2009 ja naisille kaudella 2017–2018.

## Continental Cupin kolme parasta kausittain
### Miehet

### Naiset

## Eniten Continental Cupin osakilpailuvoittoja
:*Lähde: FIS*

## Lähteet
*  Yhdistetyn Continental Cupin tulokset FIS:n sivuilla 

## Viitteet
Public Strain

__NOTOC__

**Public Strain** on kanadalaisen post punk -yhtye Womenin toinen ja viimeinen albumi, jonka julkaisi Flemish Eye ja Jagjaguwar 28. syyskuuta 2010. 

Albumi oli ehdolla vuonna 2011 järjestetyssä kanadalaisessa Polaris Music Prize -palkintogaalassa. 

## Kappaleet
#
#
#
#
#
#
#
#
#
#
#

## Arvostelut
* Metacritic: 81/100

## Lähteet
Näsijärven alue

**Näsijärven alue** (vesistöaluetunnus 35.31) on Näsijärven–Ruoveden alueessa sijaitseva toisen jakovaiheen alue, jonka pinta-ala on 908,14 neliökilometriä. Alueen järvisyys on 30,81&nbsp;%. Vesistön alueen alarajana on Tammerkosken voimalaitos, jonka yläpuolisen valuma-alueen pinta-ala on 7&nbsp;672,49 neliökilometriä ja sen järvisyys on 13,93&nbsp;%. Reitin vedet laskevat seuraavaksi Pyhäjärven alueeseen (35.21).

Kolmannen jakovaiheen alueita ovat seuraavat yhdeksän aluetta tai valuma-aluetta :
* Näsijärven lähialue (35.311)
* Vankaveden alue (35.312)
* Keijärven valuma-alue (35.313)
* Vahantajoen valuma-alue (35.314)
* Ylijoen valuma-alue (35.315)
* Löytänänjärven valuma-alue (35.316)
* Vaavunjoen valuma-alue (35.317)
* Pulesjärven valuma-alue (35.318)
* Sorilanjoen valuma-alue (35.319)

## Lähteet
### Viitteet
Demagogue

**Demagogue** on skotlantilaisen rockyhtyeen Franz Ferdinandin kappale, joka julkaistiin singlenä osana poliittisesti varautunutta *30 Days, 30 Songs* -kampanjaa. Kappale julkaistiin 14. lokakuuta 2016 YouTubessa ja suoratoistopalvelu Spotifyssa.

Kappale kritisoi sanoituksillaan kampanjan mukaisesti Donald Trumpia ja hänen osallistumistaan Yhdysvaltain vuoden 2016 presidentinvaaleihin. ”Demagogue” oli yhtyeen ensimmäinen ja ainoa kappale, joka äänitettiin väliaikaisella kolmen hengen kokoonpanolla (Alex Kapranos, Bob Hardy, Paul Thomson), kun yhtyeen pitkäaikainen kitaristi Nick McCarthy oli jättänyt yhtyeen saman vuoden heinäkuussa.

## Kappaleet
### Digitaalinen lataus ja suoratoisto

## Kokoonpano
* Alex Kapranos – laulu, kitara
* Bob Hardy – basso
* Paul Thomson – rummut

## Lähteet
Württemberger Lied

**Württemberger Lied** eli **Württembergisches Vaterlandslied** on Württembergin kuningaskunnalle sävelletty laulu.

Laulun on säveltänyt Peter Joseph von Lindpaintner. Sanat on kirjoittanut Friedrich Ritter.

## Sanat
1. Von dir, o Vaterland, zu singen

Muß wahrer Liebe wohl gelingen,

Da dich des Himmls Liebe hält.

/: Mein Württemberg, das du seit lange

Gefeiert und mit gutem Klange

Genannt bist in der weiten Welt,

Genannt bist in der weiten Welt. :/

2. Du sendest aus der Kinder viele;

An nahem wie an fernem Ziele

Stellt sich der Württemberger ein.

/: Erträgt, wo irgend Menschen wohnen,

Sein Heimatland nach allen Zonen,

Und draußen denkt er liebend sein,

Und draußen denkt er liebend sein. :/

3. Doch deine holden Töchter leben

Daheim in frommer Zucht und streben,

Daß Heil und Glück im Hause sei,

/: Auch dessen Stütz und Schmuck zu werden.

Und sagt, welch andres Land auf Erden

Hat eine Burg „die Weibertreu?“

Hat eine Burg „die Weibertreu?“ :/

4. Dein Volk liebt Freiheit, Lust und Frieden;

Doch ist das Kriegslos ihm beschieden,

So übt es kühn des Krieges Pflicht.

/: Und seine Denker, seine Weisen

Hört man von tausend Zungen preisen,

Und wer kennt Schwabens Sänger nicht?

Und wer kennt Schwabens Sänger nicht? :/

5. Land, das man lieben muß und loben,

Gewiß, du bist beschirmt von oben,

Und dein Gedeihn ist Gottes Werk!

/: So hebe dich, du Wunderblume,

Empor zu immer neuem Ruhme;

Denn allweg „Hie gut Württemberg!“

Denn allweg „Hie gut Württemberg!“ :/

## Lähteet
United (Marvin Gayen ja Tammi Terrellin albumi)

**United** on soulmuusikoiden Marvin Gayen ja Tammi Terrellin studioalbumi, joka julkaistiin 29. elokuuta 1967 Motown Records -levy-yhtiön tytäryhtiöllä Tamla Records. Harvey Fuqua ja Johnny Bristol tuottivat kaikki albumin kappaleet, paitsi kappaleen ”You Got What It Takes”, jonka tuotti Motownin toimitusjohtaja Berry Gordy ja ”Oh How I’d Miss You”, jonka tuotti Hal Davis. 

*United*-albumilta neljä kappaletta ylsi Billboard Hot 100 -musiikkilistalle, mukaan lukien top 10 -singlet ”Your Precious Love” ja ”If I Could Build My Whole World Around You”, top 20 -single ”Ain’t No Mountain High Enough” ja  ”If This World Were Mine”. *United* sijoittui Billboard 200 -albumilistan 69. sijalle ja R&B-albumilistan 7. sijalle. Albumi oli ensimmäinen Gayen ja Terrellin kolmesta yhteisalbumista. 

## Kappaleet
# Ain’t No Mountain High Enough (Nickolas Ashford, Valerie Simpson) – 2.32
# You Got What It Takes (Berry Gordy, Gwen Gordy, Tyran Carlo) – 2.59
# If I Could Build My Whole World Around You (Harvey Fuqua, Johnny Bristol, Vernon Bullock) – 2.26
# Somethin’ Stupid (C. Carson Parks) – 2.46
# Your Precious Love (Ashford, Simpson) – 3.07
# Hold Me Oh My Darling (Harvey Fuqua) – 2.50
# Two Can Have a Party (Johnny Bristol, Fuqua, Thomas Kemp) – 2.19
# Little Ole Boy, Little Ole Girl (Fuqua, Etta James, Brook Benton) – 2.46
# If This World Were Mine (Marvin Gaye) – 2.46
# Sad Wedding (Bristol, Jackey Beavers) – 3.27
# Give a Little Love (Bristol, Fuqua, Clyde Wilson) – 3.01
# Oh How I’d Miss You (Hal Davis, Frank Wilson, Vance Wilson) – 2.37

## Henkilöstö
*Marvin Gaye, Tammi Terrell – laulu
*Marvin Gaye, Tammi Terrell, Harvey Fuqua, Johnny Bristol, The Originals, The Andantes, The Spinners – taustalaulu
*Harvey Fuqua, Johnny Bristol, Hal Davis, Berry Gordy – tuotanto
*The Funk Brothers – instrumentaatio

## Arvostelut
*AllMusic: 

## Lähteet
Ghutah

**Ghutah** (usein myös muodossa **Ghouta**) on Syyriassa käytetty termi keinokastellusta maatalousalueesta, jota ympäröi kuiva alue. Erityisen tunnetuksi on tullut Ghutah Damaskoksessa, joka on mahdollistanut puolestaan Damaskoksen tunnetut puutarha-alueet kaupungin ympärillä. Alue Damaskoksessa käsittää maatalousalueen Qasiounvuorelta itään aina lopulta kuivaan aavikkoon saakka.

## Maantiede
Damaskoksen Ghutah käsittää suuren puroista ja Baradajoelta vetensä saavan keinokastellun ja tiheään asutun maatalousalueen, joka on kuuluisa puutarhoistaan. Alue alkaa Qasiounvuoren itärinteiltä jatkuen kohti itää muuttuen etäisyyden vesilähteistä kasvaessa harvempikasvuiseksi, ensin puutarhoista alueen ytimessä viljapelloiksi alueen laitamilla. Alueelta edelleen itään on lähinnä kuivaa aroa. Nimitystä Ghutah käytetään Syyriassa myös joistakin muista vastaavasti keinokastelluista maanviljelyalueista, joista ympäröi kuiva alue. Damaskoksen ohella tällaisia alueita ovat Jarud, Nabak ja Yabrud.

## Historia
Tell al-Salihiyalta tehtyjen arkeologisten löytöjen mukaan nykyisen Ghutah'n alueella on ollut ihmisasutusta jo neljännellä vuosituhannella eaa. Alueella on useita jäännöksiä myös hellenistiseltä ja roomalaiskaudelta. Bysantin valtakunnan aikana alueella oli useita sittemmin hävinneitä kirkkoja ja luostareita, jotka ovat kuitenkin jättäneet jälkeensä joitakin paikannimiä, kuten Dayr Saliba (Dayr Khalib) ja Dayr al-Asafir. Umaijadien valtakaudella Ghutah oli yksi Damaskoksen maakunnan itsehallinnollisista piirikunnista.

Ghutah'n vaikeakulkuiset puutarhat niille tyypillisine aitoineen ovat tehneet siitä myös strategisesti merkittävän tekijän, joka on historiallisesti vaikeuttanut hyökkäystä Damaskosta vastaan. Sen strategisen arvon käsittivät jo ristiretkeläiset ja aijubidit. Ranskan hallinnon kaudella alueen puutarhoja käyttivät tukikohtinaan Ranskaa vastaan 1920-luvulla taistelleet kapinalliset. Myöhemmin Damaskoksen kaupunkialueen kasvaessa se on niellyt itseensä suuria osia entisestä puutarha-alueesta ja kaupunkiin on liitetty monia entisiä erillisiä kyliä.

Vuonna 2011 Ghutah'ssa syttyi monien muiden Syyrian alueiden tapaan Syyrian presidentti Bašar al-Assadin hallinnon vastaisia mielenosoituksia ja tilanteen kärjistyessä Syyrian sisällissodaksi alueesta tuli yksi hallinnon vastaisten kapinallisten pääasiallisista tukialueista. Hallituksen joukot alkoivat piirittää niin sanotun Itä-Ghutah'n aluetta vuonna 2012. Vuonna 2013 Assadin hallintoa syytettiin kemiallisten aseiden käyttämisestä aluetta vastaan, mutta Syyrian viranomaiset syyttivät iskusta kapinallisia. Piirityksen takia paikalliset saivat kuljetettua esimerkiksi elintarvikkeita alueelle vain epävirallisten tunnelien kautta. Joitakin avustuskuljetuksia alueelle sallittiin ajoittain. Piiritetyllä alueella oli arviolta 393&nbsp;000 asukasta. Hallituksen joukot valtasivat kapinallisten hallussaan pitämät alueet Itä-Ghutah'ssa huhtikuussa 2018. Tuhannet paikalliset ja kapinalliset taistelijat kuljetettiin Idlibin maakuntaan. Kapinalliset palasivat 8. joulukuuta 2024 Assadin hallinnon romahtaessa ympäri Syyriaa.

## Lähteet
Irresistible (Tammi Terrellin albumi)

**Irresistible** oli Tammi Terrellin ainoaksi jäänyt sooloalbumi, joka julkaistiin Motown Records -levy-yhtiöllä tammikuussa 1969. Tarrell ei julkaissut seuraavaa albumia, sillä hän kuoli aivokasvaimesta johtuneista komplikaatioista maaliskuussa 1970. Albumi sijoittui Top Black Albums -musiikkilistan sijalle 39. *Irresistible* sisältää Terrellin soolonauhoituksia, joita hän teki Motownille vuosien 1965 ja 1968 välillä.  

Kolmekymmentä vuotta myöhemmin Terrellin singlet ja muut julkaisemattomat kappaleet *Irresistible*-albumilta julkaistiin CD-levyllä nimellä *Tammi Terrell: The Essential Collection* Motownilla vuonna 2001. 

## Kappaleet
### A-puoli
# I Can’t Believe You Love Me (Harvey Fuqua, Johnny Bristol)
# That’s What Boys Are Made For (Fuqua, Gwen Gordy Fuqua)
# Come On and See Me (Fuqua, Bristol)
# What a Good Man He Is (Smokey Robinson, Al Cleveland)
# Tears at the End of a Love Affair (Fuqua, Bristol, Sylvia Moy)
# This Old Heart of Mine (Is Weak for You) (Holland–Dozier–Holland, Moy)

### B-puoli
# He’s the One I Love (Robinson)
# Can’t Stop Now (Love Is Calling) (James Dean, Stanley McMullen, William Weatherspoon)
# Just Too Much to Hope For (Fuqua, Bristol, Clyde Wilson, Wilbur Jackson)
# Hold Me Oh My Darling (Fuqua)
# I Can’t Go on Without You (Fuqua, Bristol, Moy)

## Henkilöstö
* Tammi Terrell – laulu ja taustalaulu
* The Andantes ja The Spinners – taustalaulu
* The Funk Brothers – instrumentointi

## Arvostelut
*AllMusic: 

## Lähteet
Easy (Marvin Gayen ja Tammi Terrellin albumi)

**Easy** on Marvin Gayen ja Tammi Terrellin studioalbumi, joka julkaistiin 16. syyskuuta 1969 Tamla Records -levy-yhtiöllä. Yksi albumin kappaleista, ”Good Lovin’ Ain’t Easy to Come By”, oli hitti ja on suosittu kappale nykyäänkin. Terrell oli ollut sairaana ja kärsinyt aivokasvaimen aiheuttamista komplikaatioista syyskuusta 1967 asti. Marvin Gaye väitti, että tästä syystä suurin osa albumin naisäänistä oli Valerie Simpsonin laulamia, joka oli mukana sanoittamassa ja tuottamassa LP-levyä poikaystävänsä ja tulevan aviomiehensä Nickolas Ashfordin kanssa. 

## Kappaleet
Kaikki kappaleet säv. ja san. Nickolas Ashford & Valerie Simpson ellei toisin mainita.
### A-puoli
# Good Lovin’ Ain’t Easy to Come By
# California Soul
# Love Woke Me Up This Morning
# This Poor Heart of Mine
# I’m Your Puppet (Spooner Oldham, Dan Penn)
# The Onion Song

### B-puoli
# What You Gave Me
# Baby I Need Your Loving (Holland-Dozier-Holland)
# I Can’t Believe You Love Me (Harvey Fuqua, Johnny Bristol)
# How You Gonna Keep It (After You Get It)
# More, More, More (Fuqua, Bristol, Clyde Wilson)
# Satisfied Feelin’

## Henkilöstö
*Marvin Gaye – laulu
*Valerie Simpson – laulu, taustalaulu
*Tammi Terrell – laulu, taustalaulu
*The Originals – taustalaulu
*The Andantes – taustalaulu
*The Spinners – taustalaulu
*The Funk Brothers – instrumentaatio

## Arvostelut
*AllMusic: 

## Lähteet
Arinakäävät (suppeassa merkityksessä)

**Arinakäävät suppeassa merkityksessä** (*Phellinus sensu stricto*) määrittely johtuu Arinakääpien (*Phellinus*) suvun jakautumisesta muun muassa DNA-tutkimusten valossa useisiin pienempiin kladeihin. Tässä vaiheessa suvulle on siis kaksi eri tasoista määritelmää. 

Suppeassa merkityksessä arinakääpälajeja on Suomessa tavattuja ainakin:

*Arinakääpä (*P. igniarius*) ja 
**sen muunnos mustakääpä (*P. igniarius* var. *trivialis*)
*Haavanarinakääpä (*P. populicola*)
*Haavankääpä (*P. tremulae*)
*Lepänarinakääpä (*P. alni*)
*Luumupuunkääpä (*P. tuberculosus*)
*Levykääpä (*P. laevigatus*)
*Pikireunakääpä (*P. lundellii*) sekä
*Sysikääpä (*P. nigricans*)

## Lähteet
Lähde: Tuomo Niemelä: Suomen käävät, Norrlinia, Helsinki 2016, s.242-244,
Sysikääpä

**Sysikääpä** (*Phellinus nigricans*) on arinakääpälaji, josta on aiemmin käytetty nimitystä koivunarinakääpä. Se kasvaa käytänössä vain koivun rungolla, mutta lepätkin ovat mahdollisia isäntiä, ja yleensä jo kuolleiden ja kaatuneidenkin puiden rungoillla. Laji on Suomessa pohjoispainotteinen. Elävissä puissa se kasvaa vain vahingoittuneissa kohdissa. Se muodostaa selkeän lakin, kuten arinakäävistä suurin osa. 

Monivuotisena kasvavan sysikäävän pinta on harmaa, myöhemmin mustaksi muuttuva. Pillistö on harmaa, syksyisin ruskea. Pinta on kova, mutta halkeilee helposti. 

Sienivärjäyksessä sysikäävästä saadaan kellertäviä värejä.

## Lähteet

## Aiheesta muualla
*Laji.fi: Phellinus nigricans
*Encyclopedia of Life (EOL): Phellinus nigricans
Ninfa (1795)

**Ninfa** oli Espanjan laivaston vuonna 1795 vesille laskettu 44-tykkinen fregatti.

## Valmistus
Alus tilattiin Mahonista Menorcalta ja valmistettiin 1794–1795.

## Palvelus
Huhtikuussa 1797 *Ninfa* ja *Santa Elena* olivat hopealastissa matkalla Cádiziin. Alusten saatua tiedon Britannian kuninkaallisen laivaston saarrosta niiden lasti siirrettiin kalastusaluksiin maihin kuljetettavaksi. Fregatit pyrkivät satamaan purjehtimalla pitkin rannikkoa. *[[HMS Irresistible (1782)|HMS Irresistible]]*, 74-tykkinen linjalaiva, ja 36-tykkinen fregatti *[[HMS Emerald (1795)|HMS Emerald]]* havaitsivat alukset 26. huhtikuuta ja aloittivat takaa-ajon. Heikommin aseistetut espanjalaisalukset pyrkivät suojaan Conilinlahteen, mikä ei kuitenkaan onnistunut. Puolentoista tunnin taistelun jälkeen kumpikin espanjalaisalus oli vaurioitunut. *Santa Elena* ajautui rantaan miehistön katkaistua ankkuriköyden.

### HMS Hamadryad
*Ninfa* siirrettiin Gibraltarille, missä amiraali St. Vincent lunasti toukokuussa aluksen laivastolle 9&nbsp;191 punnalla ja kolmella pennyllä. Alus otettiin kesäkuussa palvelukseen Välimeren laivastossa nimellä *HMS Hamadryad* päällikkönään Thomas Elphinstone. Alus valtasi 30. kesäkuuta espanjalaisen kaapparin ja 3. heinäkuuta Gibraltarin salmessa toisen kaapparin 6-tykkisen *L'Actaeonin*. Alus upposi 25. joulukuuta pyrkiessään suojaan myrskyltä Algerinlahteen.

## Lähteet
*
*

### Viitteet
Emil Mundt

**Emil Gustav ”Miel” Mundt** (30. toukokuuta 1880 – 17. heinäkuuta 1949) oli alankomaalainen jalkapalloilija ja olympiamitalisti. Hän oli mukana vuoden 1908 kesäolympialaisissa Lontoossa pronssia voittaneessa Alankomaiden jalkapallomaajoukkueessa. 

## Lähteet
You’re All I Need

**You’re All I Need** on soulmuusikoiden Marvin Gayen ja Tammi Terrellin toinen studioalbumi, joka julkaistiin elokuussa 1968 Motown Records -levy-yhtiön tytäryhtiöllä Tamla Records. *You’re All I Need* nauhoitettiin vuosina 1966–1967 ja sisältää kaksi Billboard Hot 100 -hittikappaletta, ”Ain’t Nothing Like the Real Thing”, ”You’re All I Need to Get By”. Albumi puolestaan sijoittui Billboard 200 -albumilistan sijalle 60. 

## Kappaleet
### A-puoli
# Ain’t Nothing Like the Real Thing (Nickolas Ashford, Valerie Simpson)
# Keep On Lovin’ Me Honey (Ashford, Simpson)
# You’re All I Need to Get By (Ashford, Simpson)
# Baby Don’t Cha Worry (Johnny Bristol, Jackie Beavers)
# You Ain’t Livin’ ’Til You’re Lovin’ (Ashford, Simpson)
# Give In, You Just Can’t Win (Harvey Fuqua, Bristol)

### B-puoli
# When Love Comes Knocking At My Heart (Fuqua, Bristol, Gladys Knight, Vernon Bullock)
# Come On and See Me (Fuqua, Bristol)
# I Can’t Help But Love You (Robert Gordy, Thomas Kemp, Marvin Gaye)
# That’s How It Is (Since You’ve Been Gone) (Fuqua, Bristol, Bullock)
# I’ll Never Stop Loving You Baby (Fuqua, Bristol, Beatrice Verdi)
# Memory Chest (Fuqua, Bristol)

## Henkilöstö
*Marvin Gaye ja Tammi Terrell – laulu
*Nickolas Ashford, Valerie Simpson, The Originals, The Andantes ja The Spinners – taustalaulu
*The Funk Brothers – instrumentaatio

## Lähteet
Jops Reeman

**Gerard Simon ”Jops” Reeman** (9. elokuuta 1886 – 16. maaliskuuta 1959) oli alankomaalainen jalkapalloilija ja olympiamitalisti. Hän oli mukana vuoden 1908 kesäolympialaisissa Lontoossa pronssia voittaneessa Alankomaiden jalkapallomaajoukkueessa. 

## Lähteet
Eetje Sol

**Johan Wilhelm Eduard ”Eetje” Sol** (10. kesäkuuta 1881 – 21. lokakuuta 1965) oli alankomaalainen jalkapalloilija ja olympiamitalisti. Hän oli mukana vuoden 1908 kesäolympialaisissa Lontoossa pronssia voittaneessa Alankomaiden jalkapallomaajoukkueessa. 

## Lähteet
Santa Brigida (1785)

**Santa Brígida** oli Espanjan laivaston vuonna 1785 vesillelaskettu 34-tykkinen fregatti.

## Valmistus
Manuel Traversin suunnittelema alus tilattiin 3. syyskuuta 1782 Cartagenasta, missä köli laskettiin 10. syyskuuta. Alus laskettiin vesille 5. maaliskuuta 1785 ja otettiin palvelukseen huhtikuussa. Alus oli laivaston testeissä kesäkuussa päällikkönään Félix Melilupi.

## Palvelus
Alus lähti 7. heinäkuuta 1785 Cadizista Algeriaaan José de Mazarredon laivueen mukana. Seuraavana vuonna se kuljetti 76-tykkisen linjalaivan *[[San Fermín (1782)|San Ferminin]]* kanssa joukkoja Cadizista Barcelonaan. Vuonna 1787 alus oli Cartagenassa Juan Francisco de Lángaran laivueessa, kunnes se syyskuussa 1787 liitettiin Luis de Córdoban laivueeseen.  Alus toi 24. lokakuuta 1790 Oraniin täydennysjoukkoja.

Vuonna 1793 alus siirrettiin Cartagenassa reserviin. Syyskuussa se lähti Cartagenasta  Pedro Autrán laivueen mukana Tunisiaan, mistä alus palasi maaliskuussa 1794. Se oli Alicantessa, missä sille kuormattiin joukkoja Barcelonaan kuljetettavaksi. Alus palasi 10. lokakuuta 1795 joukkojen kanssa Cartagenaan päällikkönään Hermenegildo de la Barrera. Alus lähti 6. helmikuuta 1796 Cartagenasta *San Fermínin* kanssa Barcelonaan, mistä ne palasivat joukkojen kanssa Cadiziin. Se lähti 23. heinäkuuta partiomatkalle Katalonian rannikolle. 

Helmikuussa 1797 alus oli Algecirasissa Domingo Navan laivueessa päällikkönään José González Ortiz. Alus lähti 21. helmikuuta Cadizista päällikkönään José Meléndez Veracruziin, jonne se saapui 27. maaliskuuta lastinaan elohopeaa ja muita tarvikkeita. Alus lähti 20. huhtikuuta 1798 Verceuzista Havannaan 64-tykkisen linjalaivan *[[San Pedro de Alcántara(1788)|San Pedro de Alcántaran]]* kanssa. Ne saapuivat 30. kesäkuuta Coruñaan. Alus lähti 4. tammikuuta 1799 Ferrolista Pedro Luis Obregónin laivueessa päällikkönään Francisco Pilón kuljettaen tarvikkeita Kanarian saarille, mistä se palasi helmikuussa Ferroliin.

Alus lähti Havannasta ja saapui 23. heinäkuuta Veracruziin.
Alus lähti Veracruzista Meksikosta päällikkönään Don Antonio Pillon *[[Tetis (1793)|Tetiksen]]* kanssa 21. elokuuta 1799. Aluksen lastina oli mausteita ja noin 1,5 miljoonaa Espanjan dollaria. Ne lähtivät syyskuussa Havannasta. Alukset kohtasivat  kohtasivat 17. lokakuuta Cape Finisterren luona Muroksen edustalla Britannian kuninkaallisen laivaston osaston ja seuranneessa kahakassa *HMS Ethalion* valtasi *Tetiksen* ja *HMS Triton*, *HMS Naiad* ja *HMS Alcmene* *Santa Brígidan*, jolla sai surmansa kaksi ja haavoittui kahdeksan miehistönjäsentä.

### Automatia
Alusta ei pidetty laivastolle sopivana ja se myytiin. Prinsep ja Saunders osti *Santa Brigidan*, joka muutettiin Itä-Intian kauppakomppanian alukseksi nimellä *Automatia*.

## Lähteet
*

### Viitteet
Jälkimarkkinointi

**Jälkimarkkinoinnilla** tarkoitetaan asiakkuusprosessia ostotapahtuman jälkeen. Jälkimarkkinoinnin tarkoitus on vahvistaa asiakastyytyväisyyttä ja ylläpitää lisämyynnin avulla myös asiakaspysyvyyttä. Jälkimarkkinointi voidaan siis käsittää asiakkuustyökaluna, jolla asiakkaan kanssa tehdään yhteistyötä varsinaisten palvelujen tai tuotteiden ostotapahtumien välillä. 

Jälkimarkkinoinnin yksi tärkeä päämäärä on taata asiakkaan tuotteiden huolto ja palvelutaso ennakoivasti, jolloin käyttäjien kokemat käyttökatkokset ja niihin liittyvä korjaushuoltopalvelu saadaan minimoitua. Jälkimarkkinointi pitää yllä tasaista palvelutasoa myös asiakkaan liiketoiminnassa.

Jälkimarkkinoinnilla voidaan tarkoittaa myös perinteisiä huoltopalveluja, kuten esimerkiksi teknisten tuotteiden huoltoa, korjaamista ja varaosapalvelua. Jälkimarkkinointi tarkoittaa tässä yhteydessä useimmiten reaktiivisia huoltopalveluja.

## Katso myös
* Huolenpitosopimus
* Reklamaatio

## Lähteet
* Kauppalehti Blog 11.12.2017 - Jälkimarkkinointi yhä tärkeämpää
* Asiakashaku.fi - Jälkimarkkinointi eli After Sales
* Gaudia - Älä unohda jälkimarkkinointia (Internet Archive)
Haarusjärvi

**Haarusjärvi** on 40,8 hehtaarinen järvi Haaruksessa. Haarusjärveen laskee Kakkurilampi Kakkuriluoman kautta. Laskupaikalle on rakennettu tekosaaria turpeen/humuksen vuoksi. Haarusjärvi laskee Pirttijärvenpuron kautta Purmojokeen.

## Lähteet
Velaattajärven valuma-alue

**Velaattajärven valuma-alue** (vesistöaluetunnus 35.38) on Näsijärven–Ruoveden alueessa sijaitseva toisen jakovaiheen valuma-alue, jonka pinta-ala on 106,18 neliökilometriä. Alueen järvisyys on 7&nbsp;%. Vesistön valuma-alueen alarajana on Koljonselkä, jossa reitin vedet tulevat seuraavaksi Näsijärven alueelle (35.31).

Kolmannen jakovaiheen alueita ovat seuraavat viisi aluetta tai valuma-aluetta :
* Kiimajoen alue (35.381)
* Velaattajärven alue (35.382)
* Ukaanjärven alue (35.383)
* Tiikonojan valuma-alue (35.384)
* Ilvesjoen valuma-alue (35.385)
 
## Lähteet
### Viitteet
Kertosäe (taideteos)

**Kertosäe** on Saara Ekströmin 14-metrinen säänkestävästä corten-teräksestä valmistettu taideteos Turussa Vähätorin laidalla. Taideaita tilattiin rajaamaan Vähätoria vilkasliikenteisestä Linnankadusta, ja aita kulkee Linnankadun suuntaisesti sivuten vanhan pääkirjaston eteen luotua oleskelualuetta. Teoksessa on symmetrisesti sijoiteltua ruusuornamentiikkaa. Kasvi- ja kukka-aiheet ovat toistuvia teemoja Ekströmin teoksissa. *Kertosäe* edustaa jonkinlaista jatkumoa vieressä olevan G. A. Petreliuksen suihkukaivon köynnös-teemalle. 

Ulkoveistos paljastettiin 8. toukokuuta 2010. Taideteos liittyy Vähätorin uudistamiseen 2009–2010, jolloin tori rakennettiin pihakadun kaltaiseksi oleskelutilaksi. Kunnostetusta torista henkii paikan historiallinen luonne, mutta vanhaan on liitetty onnistuneesti uusia kerrostumia, kuten juuri *Kertosäe* -taideaita.

## Lähteet
Ruoveden alue

**Ruoveden alue** (vesistöaluetunnus 35.33) on Näsijärven–Ruoveden alueessa sijaitseva toisen jakovaiheen alue, jonka pinta-ala on 473,58 neliökilometriä. Alueen järvisyys on 17,73&nbsp;%. Vesistön alueen alarajana on Kauttu, jonka yläpuolisen valuma-alueen pinta-ala on 5&nbsp;769,18 neliökilometriä ja sen järvisyys on 12,0&nbsp;%. Reitin vedet laskevat seuraavaksi Paloveden alueeseen (35.32).

Kolmannen jakovaiheen alueita ovat seuraavat yhdeksän aluetta tai valuma-aluetta :
* Ruoveden lähialue (35.331)
* Paloselän alue (35.332)
* Mato-ojan valuma-alue (35.333)
* Ruojärven valuma-alue (35.334)
* Ajosjärven valuma-alue (35.335)
* Hanhilamminojan valuma-alue (35.336)
* Salojärven valuma-alue (35.337)
* Tuhrusojan valuma-alue (35.338)
* Enonjoen valuma-alue (35.339)

## Lähteet
### Viitteet